《春晴二首》
宋代·郭印

二月垂杨长绿柯，渔村春坞景融和。
沙边细浪摇芳藻，水上红云映绿波。
风袅钓丝时荡漾，日移花影更婆娑。
径须展此连鳌手，且向樽前醉倒歌。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。